November 2009 – vetweet
Posted on November 15, 2009 by gidivet
Ek soek ook so ‘n ene!
Hoe om ‘n foto of album uit Picasa Web Albums te blog.
Posted on November 11, 2009 by gidivet
Iemand het my gevra hoe ek my foto’s blog uit Picasa Web.
Hier is een manier:
1a. Teken in op jou Picasa Web en kies die album of foto wat jy wil plaas. Vir ons voorbeeld kies ek ‘n album, naamlik die eende uit my vorige inskrywing.
1b. Aan die regterkant kliek jy op “Link to this album”.
2. As jy op “Link to this album” kliek maak die boksie só oop:
3. Kliek op “Embed Slideshow”.
4. ‘n Nuwe venstertjie genaamd “Slideshow options” maak oop. Kliek “Select slideshow size”. Ek kies gewoonlik “large 400px”
5. Laer af in “Embed Slideshow” kliek in die boksie en die inhoud (html kode) word outomaties geselekteer. As dit nie gebeur nie tik “Ctrl+A” of regs kliek en “select all”. Daarna “Ctrl+X” of regs kliek en CUT.
6. Gaan dan na jou oop blog venster, waar jy besig is om die blog te skep. Maak seker jou cursor is op die regte plek in die teks waar jy jou slideshow will embed. Dan kliek jy aan die regterkant op “HTML”.
7. Die HTML Source Editor maak oop. Kies die plek waar jy die kode wil paste en tik “Ctrl+V” of regs kliek en paste.
8. Onder links in die Source Editor kliek op “Update”.
En siedaar, jou skuifievertoning is geplaas. Jy moet gewoonlik ‘n paar sekondes wag vir die prentjies om in jou blog te verskyn.
Eendjies op ‘n ry
Posted on November 10, 2009 by gidivet
By die Arundel Wildfowl & Wetlands Trust is daar altyd iets interessants om te sien. Hier is dit al diep herfs, maar die gidivetters was gister in die buitelug tussen die watervoëls. Ek moet sê ons was die enigste mense wat bùìte piekniek gehou het en ons hande en ore was bietjie gevries teen die einde. Dit was egter oor en oor die moeite werd. Hier word nie net britse eende aangehou nie, maar daar is ‘n groot versameling rare spesies, met die mooiste kleure. Ek maak verskoning vir die gehalte van die foto’s. Dis wanneer dit sterk skemer begin word wat die ware kameras hulle kleure begin wys. Myne is nie so ‘n ene nie. Nadat ons tussen die eende en ganse rondgeloop het, het ons gesien hoe hulle die “Icelandic Collection” voer met vissies, en later het ons self bietjie die voëls gevoer. Teen die einde toe dit al goed koud geword het het ons die besoek afgesluit met ‘n bootrit tussen die fluitjiesriete. Hier is ‘n paar honderd “water vole” ‘n paar jaar gelede vrygelaat en hulle getalle het goed opgetel. En wonder bo wonder breek die son vir ‘n paar oomblikke deur om vir ons ‘n magiese toneel op te tower.
Vir die wat belangstel: Daar is ‘n hele klompie sulke watervoëlreservate in Engeland. Hierdie tyd van die jaar is hulle te pragtig met hulle helderkleurige veredosse.